
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 256 

20 Νοεμβρίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 226 
Περί καθορισμού του τρόπου δωρεάν προμήθειας και 
επιλογής διδακτικών συγγραμμάτων από τους φοι¬ 
τητές ή σπουδαστές των Ανωτάτων Εκπαιδευτικών 
Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 2 του άρθρου 15 του ν. 3549/2007 «Μεταρ¬ 
ρύθμιση του θεσμικού πλαισίου για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (Α' 69). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

3. Την υπ’ αριθμ. 242/2007 γνωμοδότηση του Συμβουλί¬ 
ου της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Αρθρο πρώτο 

1. Οι φοιτητές ή σπουδαστές των Ανωτάτων Εκπαι¬ 
δευτικών Ιδρυμάτων (Α.Ε.Ι.) κατά την έννοια της παρα¬ 
γράφου 1 του άρθρου 2 του ν. 3549/2007 (Α' 69) έχουν 
το δικαίωμα δωρεάν προμήθειας και επιλογής ενός (1) 
διδακτικού συγγράμματος για κάθε διδασκόμενο υπο¬ 
χρεωτικό ή επιλεγόμενο μάθημα του προγράμματος 
σπουδών που ανταποκρίνεται κατά τρόπο ολοκληρω¬ 
μένο στο γνωστικό του αντικείμενο και καλύπτει κατά 
το δυνατόν ολόκληρο ή το μεγαλύτερο μέρος της ύλης 
και του περιεχομένου του μαθήματος, όπως καθορίζε¬ 
ται στον Οδηγό Σπουδών σύμφωνα με το εγκεκριμένο 
πρόγραμμα σπουδών του οικείου Τμήματος. 

2. Οι φοιτητές ή σπουδαστές των Α.Ε.Ι. δικαιούνται δω¬ 
ρεάν προμήθειας και επιλογής αριθμού διδακτικών συγ¬ 
γραμμάτων ίσου με τον συνολικό αριθμό των υποχρε¬ 
ωτικών και επιλεγόμενων μαθημάτων που απαιτούνται 
για τη λήψη του πτυχίου. Αν οι φοιτητές ή σπουδαστές 
επιλέξουν περισσότερα επιλεγόμενα μαθήματα από 
όσα απαιτούνται για τη λήψη του πτυχίου, το δικαίωμα 
δωρεάν προμήθειας και επιλογής συγγραμμάτων δεν 
επεκτείνεται και στα επιπλέον μαθήματα που επέλεξαν 


και εξετάστηκαν οι φοιτητές ή σπουδαστές, ακόμη και 
αν αυτά υπολογίζονται για τη λήψη του πτυχίου. 

3. Το δικαίωμα δωρεάν προμήθειας και επιλογής δι¬ 
δακτικών συγγραμμάτων ασκείται από τους φοιτητές 
ή σπουδαστές μέσα από κατάλογο συγγραμμάτων 
που συντάσσουν κατ’ έτος οι Γενικές Συνελεύσεις των 
Τμημάτων των Α.Ε.Ι. ανά υποχρεωτικό ή επιλεγόμενο 
μάθημα του προγράμματος σπουδών και δημοσιεύεται 
κάθε φορά ως σύνολο, αμέσως μετά τη σύνταξή του, 
στο διαδικτυακό τόπο του Ιδρύματος και στην επίσημη 
ιστοσελίδα του Τμήματος. 

4. Γ ια το σκοπό αυτό, οι Γ ενικές Συνελεύσεις των 
Τμημάτων των Α.Ε.Ι. συντάσσουν το αργότερο μέχρι το 
τέλος Μαρτίου κάθε ακαδημαϊκού έτους τον συνολικό 
κατάλογο των συγγραμμάτων που προτείνεται να δια¬ 
νεμηθούν κατά το επόμενο ακαδημαϊκό έτος για κάθε 
διδασκόμενο υποχρεωτικό και επιλεγόμενο μάθημα του 
προγράμματος σπουδών. Ο κατάλογος συντάσσεται με 
βάση τις αντίστοιχες προτάσεις των οικείων Τομέων 
για τα μαθήματα που πρόκειται να διδαχθούν με ευθύνη 
τους κατά το επόμενο ακαδημαϊκό έτος. Εισηγήσεις 
άλλων μελών Δ.Ε.Π. ή Ε.Π. της Γ ενικής Συνέλευσης του 
Τμήματος, τα οποία δεν είναι μέλη του οικείου Τομέα, 
μπορούν να λαμβάνονται υπόψη μόνο προς συμπλήρωση 
των προτάσεων του Τομέα. 

5. Σε περίπτωση που ενταχθεί μεταγενεστέρως στο 
πρόγραμμα σπουδών νέο μάθημα, του οποίου η διδα¬ 
σκαλία προβλέπεται να ξεκινήσει από το επόμενο ακα¬ 
δημαϊκό έτος, συντάσσεται ειδικά για το μάθημα αυτό 
συμπληρωματικός κατάλογος προτεινόμενων συγγραμ¬ 
μάτων, ο οποίος προστίθεται εκάστοτε στον συνολικό 
κατάλογο διανεμόμενων συγγραμμάτων με απόφαση 
της Γ ενικής Συνέλευσης του Τ μήματος μετά από πρό¬ 
ταση του οικείου Τομέα. 

6. Οι Γ ενικές Συνελεύσεις των Τ ομέων των Τ μημά- 
των των Α.Ε.Ι. οφείλουν να προτείνουν εγκαίρως, και 
πάντως πριν από την έναρξη του θερινού εξαμήνου 
κάθε ακαδημαϊκού έτους, προς την αρμόδια Γ ενική Συ¬ 
νέλευση του Τμήματος κατάλογο συγγραμμάτων για 
κάθε υποχρεωτικό ή επιλεγόμενο μάθημα του προγράμ¬ 
ματος σπουδών που πρόκειται να διδαχθεί με ευθύνη 
του οικείου Τομέα κατά το επόμενο ακαδημαϊκό έτος. 
Ο κατάλογος περιλαμβάνει τουλάχιστον δύο (2) προ- 
τεινόμενα διδακτικά συγγράμματα ανά υποχρεωτικό 
ή επιλεγόμενο μάθημα και συντάσσεται μετά από ει- 

σηγήσεις των οικείων διδασκόντων ή υπευθύνων για 
καθένα από αυτά, καθώς και των λοιπών μελών Δ.Ε.Π. 
ή Ε.Π. του οικείου Τομέα που κατέχουν θέση του ίδιου 
γνωστικού αντικειμένου με το γνωστικό αντικείμενο 
του μαθήματος. Οι εισηγήσεις αυτές είναι δεσμευτικές 
για τη Γενική Συνέλευση του Τομέα, ακόμη και αν δεν 
πρόκειται για δικό τους διδακτικό βιβλίο. Αντίστοιχες 
μη δεσμευτικές εισηγήσεις μπορούν να γίνουν και από 
άλλα μέλη Δ.Ε.Π. ή Ε.Π. του Τομέα που κατέχουν θέση 
συναφούς γνωστικού αντικειμένου με το γνωστικό αντι¬ 
κείμενο του μαθήματος, εφόσον γίνουν δεκτές από τη 
Γενική Συνέλευση του Τομέα. 

7. Ως ένα (1) ενιαίο προτεινόμενο σύγγραμμα θεωρού¬ 
νται και τα διδακτικά εγχειρίδια του ίδιου συγγραφέα 
ή περισσότερων συγγραφέων που αλληλοσυμπληρώνο- 
νται χωρίς να επικαλύπτονται μεταξύ τους, ώστε η ύλη 
τους να καλύπτει αθροιστικά ολόκληρο το περιεχόμενο 
του μαθήματος, όπως καθορίζεται στον Οδηγό Σπου¬ 
δών σύμφωνα με το πρόγραμμα σπουδών του οικείου 
Τμήματος. Στην περίπτωση αυτή, η πρόταση του Τομέα 
για τα συγκεκριμένα διδακτικά εγχειρίδια απαιτείται να 
αιτιολογείται ειδικά ως προς το ότι η ύλη τους δεν είναι, 
εν όλω ή εν μέρει, επικαλυπτόμενη και ότι η διανομή 
τους ως ένα (1) ενιαίο σύγγραμμα είναι αναγκαία για την 
κάλυψη ολόκληρου του περιεχομένου του μαθήματος. 

8. Μαθήματα που αποτελούν σύνθεση δύο ή περισ¬ 
σότερων αυτοτελών μαθημάτων του προγράμματος 
σπουδών καλύπτονται με επιλογή από ειδικό κατάλογο 
συγγραμμάτων, στον οποίο δεν περιλαμβάνονται τα 
συγγράμματα των αντίστοιχων καταλόγων που προτεί- 
νονται χωριστά για καθένα από τα επιμέρους αυτοτελή 
μαθήματα, εφόσον δεν προτείνονται άλλα διδακτικά 
συγγράμματα που καλύπτουν συνολικά ολόκληρο το 
περιεχόμενο του μαθήματος, όπως καθορίζεται στον 
Οδηγό Σπουδών σύμφωνα με το πρόγραμμα σπουδών 
του οικείου Τμήματος. 

9. Για κάθε διδακτικό σύγγραμμα που περιλαμβάνε¬ 
ται στον κατάλογο των προτεινόμενων συγγραμμάτων 
πρέπει να αναφέρεται υποχρεωτικά ο πλήρης τίτλος 
του, ο συγγραφέας ή οι συγγραφείς του, ο εκδοτικός 
οίκος, η χρονολογία και ο τόπος έκδοσής του. Η διάθεση 
επαρκούς αριθμού αντιτύπων προς διανομή στους φοι¬ 
τητές ή σπουδαστές εξασφαλίζεται με σχετική έγγραφη 
δήλωσή του οικείου εκδοτικού οίκου, που υποβάλλεται 
στη Γραμματεία κάθε Τμήματος το αργότερο εντός δύο 
(2) μηνών από τη δημοσίευση του συνολικού καταλό¬ 
γου των προτεινόμενων συγγραμμάτων στην επίσημη 
ιστοσελίδα του Τμήματος και την κοινοποίησή του στον 
εκδοτικό οίκο. 

10. Οι φοιτητές ή σπουδαστές δικαιούνται να επιλέ- 
ξουν μέσα από τον συνολικό κατάλογο προτεινόμενων 
συγγραμμάτων ένα (1) διδακτικό σύγγραμμα για κάθε 
υποχρεωτικό και επιλεγόμενο μάθημα του προγράμμα¬ 
τος σπουδών. Επιλογή δεύτερου συγγράμματος για το 
ίδιο μάθημα δεν επιτρέπεται ακόμη και αν ο φοιτητής ή 
σπουδαστής δεν επέλεξε κανένα από τα προτεινόμενα 
διδακτικά συγγράμματα άλλου ή άλλων υποχρεωτικών ή 
επιλεγόμενων μαθημάτων ή μαθημάτων που αποτελούν 
σύνθεση δύο ή περισσότερων αυτοτελών μαθημάτων 
του προγράμματος σπουδών. 

11. Η επιλογή διδακτικού συγγράμματος για κάθε υπο¬ 
χρεωτικό ή επιλεγόμενο μάθημα του προγράμματος 


σπουδών γίνεται ταυτόχρονα με τη δήλωση του μα¬ 
θήματος κατά την έναρξη του εξαμήνου, στο οποίο 
διδάσκεται το αντίστοιχο μάθημα. Αν η δήλωση των 
μαθημάτων γίνεται τυποποιημένα με ηλεκτρονικό τρό¬ 
πο, οι Πρόεδροι ή οι Προϊστάμενοι των Τμημάτων των 
Α.Ε.Ι. φροντίζουν άμεσα σε συνεργασία με τις αρμόδιες 
υπηρεσίες μηχανογράφησης, ώστε στις σχετικές έντυ¬ 
πες δηλώσεις των μαθημάτων να περιλαμβάνονται όλα 
τα προτεινόμενα συγγράμματα για κάθε υποχρεωτικό ή 
επιλεγόμενο μάθημα που δηλώνουν οι φοιτητές ή σπου¬ 
δαστές κατά την έναρξη κάθε εξαμήνου. Η απαιτούμενη 
τεχνική προσαρμογή των έντυπων δηλώσεων των φοι¬ 
τητών ή σπουδαστών στις απαιτήσεις της παρούσας 
παραγράφου πρέπει να έχει ολοκληρωθεί το αργότερο 
μέχρι την 1.3.2008. Μέχρι την ανωτέρω προσαρμογή 
εφαρμόζεται η ισχύουσα διαδικασία δωρεάν διανομής 
συγγραμμάτων. 

12. Η Γραμματεία κάθε Τμήματος αποστέλλει εντός 
είκοσι (20) ημερών από τη λήξη της προθεσμίας δή¬ 
λωσης των μαθημάτων κάθε εξαμήνου στους οικείους 
εκδοτικούς οίκους ονομαστικούς καταλόγους των φοι¬ 
τητών ή σπουδαστών με αναφορά του συγγράμματος 
που εκδίδεται από αυτούς και έχει επιλέξει κάθε φοι¬ 
τητής ή σπουδαστής ανά υποχρεωτικό ή επιλεγόμενο 
μάθημα του αντίστοιχου εξαμήνου. Κάθε εκδοτικός 
οίκος υποχρεούται να διανείμει τα επιλεχθέντα διδα¬ 
κτικά συγγράμματα στους φοιτητές ή σπουδαστές που 
περιλαμβάνονται στους ονομαστικούς καταλόγους το 
ταχύτερο δυνατό και, πάντως, εντός δύο (2) μηνών από 
την έναρξη του αντίστοιχου εξαμήνου. Μετά την ολο¬ 
κλήρωση της διανομής και πριν την έναρξη του επό¬ 
μενου εξαμήνου κάθε εκδοτικός οίκος υποβάλλει προς 
την Γραμματεία του οικείου Τμήματος σχετική δήλωση 
για τα πραγματικώς διανεμηθέντα συγγράμματα κάθε 
εξαμήνου, η οποία διαβιβάζεται περαιτέρω προς τις 
αρμόδιες υπηρεσίες του Ιδρύματος. 

13. Κατά τα λοιπά εφαρμόζονται οι διατάξεις των υπ’ 
αριθμ. Φ141/Β3/1402/20.3.1984 «Εκδοση και διακίνηση 
διδακτικών βιβλίων των Α.Ε.Ι. καθώς και αντίστοιχες 
καταβολές» (Β' 159), και υπ’ αριθμ. Ε5/5878/1.11.1988 «Περί 
έκδοσης και διακίνησης των διδακτικών βιβλίων των 
Τ.Ε.Ι. και αντίστοιχες καταβολές» (Β' 838) υπουργικών 
αποφάσεων, όπως αυτές έχουν τροποποιηθεί και ισχύ¬ 
ουν, εφόσον δεν έρχονται σε αντίθεση με τις διατά-ξεις 
του παρόντος διατάγματος. 

Αρθρο δεύτερο 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως, 
εκτός αν ορίζεται διαφορετικά στις επιμέρους διατά¬ 
ξεις του. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Νοεμβρίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 

